
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΣΕΠΤΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

987 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 9,65 στρεμμ. στη θέση «Άγ. Γεώρ- 
γιος» περιφέρειας Δήμου Καματερού Αττικής. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Νειμποριό» Χώρας Άνδρου Νομ. Κυκλάδων. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων του κτιρίου με τον αύλειο χώρο του 
και τον αυλότοιχο που τον περιβάλλει, που βρίσκεται στον οικι¬ 
σμό Μεσότοπος της νήσου Λέσβου, φερομένου ως ιδιοκτησία 
Χριστίνας Κοντέλλη και καθορισμός ειδικών όρων και περιορι¬ 
σμών δόμησης. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1219 (1) 

Κήρυξη αναδασωτέας έκτασης 9,65 στρεμμ. στη θέση «Άγ. Γεώργιος» 
περιφέρειας Δήμου Καματερού Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117'παρ. 3 του Συντάγματος της Χώ- 
ρ«ς· 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41. 

β) Του άρθρου 38. 

4. Τις διατάξεις του Υπουργείου Γεωργίας: 

α) 160417/1180/8.7.80, και 

β) 182447/3049/24.9.80. 

5. Την 2735/11.9.1992 πρόταση του Δασαρχείου Αιγάλεω και τη 
σχετική έκθεση αυτοψίας, από τις οποίες προκύπτει ότι η δασική βλά¬ 
στηση καταστράφηκε από πυρκαγιά, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους, ώστε ν’ αποκλεισθεί η διάθεσή του για άλλο προορισμό πλην δα¬ 
σικού, δασική έκταση 9,65 στρεμμ., που βρίσκεται στη θέση «Άγ. Γε¬ 
ώργιος» περιφέρειας Δήμου Καματερού Αττικής και έχει όρια: 

Ανατολικά: Δάσος. 

Δυτικά: Δάσος. 

Βόρεια: Δάσος - δρόμος. 

Νότια: Σχολείο, 

όπως φαίνεται στο συνημμένο διάγραμμα, που αποτελεί αναπόσπα¬ 
στο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 17 Σεπτεμβρίου 1992 

Ο Νομάρχης 
Αθ. Κ. ΜΠΟΥΡΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Αριθ. 1693 (2) 

Καθορισμός των ορίων του αιγιαλού χαι δημιουργία ζώνης παραλίας 
στη θέση «Νειμποριό» Χώρας Άνδρου Νομ. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/80, και 

β) Του άρθρου 23 του Ν. 1337/83. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.82 (ΦΕΚ 214/Β’/26.4.82) κοινής απόφασης των 
Υπουργών Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και Αποφασιστικής αρμοδιότητας 
του Υπ. Οικονομικών». 

3. Την από 26.6.1992 έκθεση της «Επιτροπής καθορισμού και 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Νειμποριό» 
Χώρας Άνδρου Νομ. Κυκλάδων και το από 26.8.1991 με κλίμακα 
1:500 τοπογραφικό διάγραμμα του Θεόφιλου I. Σπάθή, μηχανικού, 
που θεωρήθηκε την 26.6.1992 από τη Δ/νση Τεχν. Υπηρεσιών της Ν. 
Κυκλάδων και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 544.5/225/92 έγγραφό του. 

5. Τις διατάξεις του άρθρου 1 της παρ. 1 του Ν. 3200/55 (ΦΕΚ 
97/Α/1955) «περί διοικητικής αποκεντρώσεως», σε συνδυασμό με τις 
διατάξεις του από 28.6.1955 Β,Δ/τος «περί εξαιρέσεως από της κατά 
άρθρο 1 παρ. 1 του Ν. 3200/55 αρμοδιότητος των Νομαρχών, (αντι¬ 
κειμένων τινων αρμοδιότητος του Υπ. Οικονομικών» του Β.Δ. 704/70 
και του άρθρου 1 παρ. 5 του Π.Δ. 71/25.2.84, σχετικά με τη μεταβί¬ 
βαση αρμοδιοτήτων του Υπουργού Οικονομικών στους Νομάρχες και 
στις Περιφερειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 26.6.1992 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από 26.8.91 τοπογραφικό διάγραμμα που τη συνοδεύει, 
το οποίο συντάχθηκε από τον Θεόφιλο I. Σπάθή, μηχανικό, με κλίμακα 
1:500 και θεωρήθηκε την 26.6.1992 από τη Δ/νση Τεχν. Υπηρεσιών 
της Νομαρχίας Κυκλάδων, επί του οποίου η πιο πάνω επιτροπή, με 
κόκκινη γραμμή καθόρισε τα όρια του αιγιαλού στη θέση «Νειμποριό» 
Χώρας Άνδρου Νομ. Κυκλάδων και με κίτρινη γραμμή τα όρια της πα¬ 
ραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως. 

Ερμούπολη, 2 Σεπτεμβρίου 1992 

Η Νομάρχης 
ΚΑΤΕΡΙΝΑ ΓΙΑΒΑΣΗ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΚΥΚΛΑΔΩΝ 

ΕΚΘΕΣΗ 

Επιτροπής καθορισμού των οριογραμμών του αιγιαλού και της παρα¬ 
λίας (άρθρο 74 Π.Δ. 636/77). 

Για τον καθορισμό για πρώτη φορά των οριογραμμών αιγιαλού και 
παραλίας στην περιοχή «Νειμποριού» Χώρας Άνδρου πλησίον εγκατα¬ 
στάσεων Ναυτικού Ομίλου Χώρας Ν. Άνδρου. 


Στην Ανδρο σήμερα 26 Ιουνίου 1992 οι υπογράφοντες: 

1. Μάρκος θεοδώρου, Φοροτεχνικός με Α' βαθμό και Προϊστάμενος 
Κτηματικής Υπηρεσίας Ν. Κυκλάδων, ως Πρόεδρος. 

2. Αυγουστής Λεφάκης, Αγρ. Τοπογράφος Μηχανικός με Α' βαθμό, 
αναπληρών τον Δ/ντή Δ.Τ.Υ.Ν. Κυκλάδων, ως μέλος. 

3. Κωνσταντίνος Δάρας, Ανθ/ρχος Λ.Σ. και Λιμενάρχης Άνδρου, 
ως μέλος, 

αποτελούντες την επιτροπή καθορισμού των ορίων αιγιαλού και της 
παραλίας του άρθρου 74 του Π.Δ. 636/1977, σύμφωνα με την αριθ. 
2050/20.12.1991 απόφαση του Νομάρχη Κυκλάδων, και μετά προ¬ 
φορική εντολή του προέδρου αυτής Μάρκου θεοδώρου, μεταβήκαμε 
επιτόπου στην περιοχή «Νειμποριού» Χώρας Άνδρου και λαβόντες 
υπόψη: 

1) Την από 26.6.1991 αίτηση του Λεωνίδα Γονέου, με την οποία 
ζητείται ο καθορισμός των ορίων του αιγιαλού και της παραλίας στην 
περιοχή «Νειμποριού» Χώρας Ν. Άνδρου. 

2) Το από Ιουνίου 1991 τοπογραφικό οριζοντιογραφικά και υψομε¬ 
τρικό διάγραμμα σε μία πινακίδα σε κλίμακα 1:500, υπογεγραμμένο 
από τον διπλ/χο Τοπογράφο Μηχανικό Θεόφιλο I. Σπάθή ελεγμένο για 
την ακρίβεια της αποτύπωσης από τον Αγρόν. Τοπογράφο Μηχανικό 
Αυγουσή Λεφάκη την 21.8.1991 και θεωρηθέν από τη Δ.Τ.Υ.Ν. Κυ¬ 
κλάδων την 21.8.1991, όπως το άρθρο 20 του Ν. 719/77 ορίζει. 

3) Τις διατάξεις του Α.Ν. 2344/40, όπως τροποποιήθηκε και ισχύει 
σήμερα. 

4) Την με αριθμό Δ.5907/1672/15.9.1978 απόφ. Υπ. Οικονομι¬ 
κών. 

5) Το ότι η περιοχή γειτνιάζει με τον καθορισμένο με την 3508/ 
23.6.1983 (ΦΕΚ 554/Δ'/27.10.1983) έμπροσθεν ΔΕΗ αιγιαλό, 
από το τέλος του οποίου αρχίζει η νέα χάραξη. 

6) Την σχηματισθείσα από την επιτόπια μετάβαση αντίληψη περί του 
πλάτους της βρεχομένης ζώνης της ξηράς και τα υπόλοιπα συναφή 
στοιχεία, δηλαδή το ότι: 

α) Η ακή είναι ως επί το πλείστον αμμώδης και αβαθής με πολύ 
ήπιες κλίσεις. 

β) Το ότι στην περιοχή μεταξύ οικιών ή ιδιοκτησιών και ακής υπάρ¬ 
χει διαμορφωμένος παραλιακός δρόμος. 

γ) Η περιοχή ευρίσκεται στο εσωτερικό λιμανιού, του λιμένος Χώρας 
Ν. Άνδρου και προσβάλλεται από ανέμους ανατολικών διευθύνσεων, 
των οποίων ο κυματισμός ανακόπτεται από τις υπάρχουσες λιμενικές 
εγκαταστάσεις προς την έξοδο του κόλπου. 

7) Το με αριθμό Φ.544.5/225/92/6.4.1992 έγγραφο του Υπ. 
Εθν. Άμυνας ΓΕΝ Δ/νση Α2, αποφασίζει: 

1) Καθορίζει επί του πιο πάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή, με κορυφές 1, 2, 2α, 2β, 3, 4, 5,6, 7, 8,9,10, οι οποίες εξα¬ 
σφαλίζονται από το Εθνικό Τριγωνομετρικό δίκτυο, όπως αναγράφο¬ 
νται στον συνημμένο στην υπόψη πινακίδα πίνακα συντεταγμένων. 

β) Ορίζει δεκάμετρο (10 μ.) ζώνη παραλίας και καθορίζει την οριο- 
γραμμή αυής με κίτρινη συνεχή πολυγωνική γραμμή αποτελούμενη 
από τις κορυφές 1', 2α\ 2β\ 3', 4', 5\ 6', 7', 8', 9\ ΙΟ', της οποίας οι 
πλευρές τοποθετούνται σε απόσταση δέκα (10) μέτρων από τις πλευ¬ 
ρές του αιγιαλού από τις οποίες και εξασφαλίζονται. 

2) Αποφαίνεται ότι δεν υπάρχει παλαιός αιγιαλός στην περιοχή. 

3) Στην περιοχή έχουν εκτελεστεί επί του αιγιαλού οι εργασίες εγκα¬ 
ταστάσεων του Ναυτικού Ομίλου Ανόρου. 

4) Δεν εξαιρεί τα κτίσματα που βρίσκονται εντός των ζωνών αιγιαλού 
και παραλίας. 

Η Επιτροπή 

Μ. ΘΕΟΔΩΡΟΥ, ΑΥΓ. ΛΕΦΑΚΗΣ, Κ. ΔΑΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠΑ/5315 (3) 

Χαρακτηρισμός ως διατηρητέων του χτιρίου με τον αύλειο χώρο του χαι 

τον αυλότοιχο που τον περιβάλλει, που βρίσκεται στον οικισμό Μεσό- 

τοπος της νήσου Λέσβου, φερομένου ως ιδιοκτησία Χριστίνας Κο- 

ντέλλη και καθορισμός ειδικών όρων και περιορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α’/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α'/88). 

2. Το αριθ. 1/86 Π.Δ. «Καθορισμός αρμοδιοτήτων Υπουργείου Αι¬ 
γαίου» (ΦΕΚ 1/Α'/86) και ειδικότερα τα άρθρα 2 (παρ. 3, εδ. ζ, περ. 
αα') και 5 αυτού. 

3. Το αριθ. 359/86 Π.Δ. «Οργανισμός Υπουργείου Αιγαίου» (ΦΕΚ 
158/Α'/86) και ειδικότερα το άρθρο 5 (παρ. 1, ε και παρ. 2, Ε, 8) αυ¬ 
τού. 

4. Την αριθ. 8555/27.11.90 κοινή απόφαση των Υπουργών Προε- 
δρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διάταξης του άρθρου 81, παρ. 1 του Ν. 1892/90» 
(ΦΕΚ 741/Β’/29.11.90). 

5. Την αριθ. Υ.1495/28.8.1991 απόφαση του Πρωθυπουργού «σύ¬ 
σταση θέσεως Υφυπουργού στο Υπουργείο Αιγαίου» (ΦΕΚ 694/Β'/ 
28.8.1991). 

6. Την αριθ. Υ.1499/29.8.1991 απόφαση Πρωθυπουργού και 
Υπουργού Αιγαίου «καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β’/30.8.1991). 

7. Τον φάκελο του θέματος τον οποίο κατέθεσε με αίτησή της η ενδια- 
φερομένη στο Υπουργείο Αιγαίου και έλαβε τον αριθ. πρωτ. 5060/ 
4.7.1990. 

8. Την από 10.7.1992 αιτιολογική έκθεση του Τμήματος Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του Υπουργείου 
Αιγαίου, για τον χαρακτηρισμό ως διατηρητέων του κτιρίου με τον αύ- 
λειο χώρο του και τον αυλότοιχο που τον περιβάλλει και τον καθορισμό 
ειδικών όρων και περιορισμών δόμησης αυτών, η οποία κοινοποιήθηκε 
στην ενδιαφερομένη με το αριθ. πρωτ. ΔΠΑ/5060/90/10.7.1992 έγ¬ 
γραφό μας. 

9. Την από 31.7.1992 απάντηση της Χριστίνας Κοντέλλη (αριθ. 
πρωτ. 5315/3.8.92), η οποία μας γνώρισε ότι συμφωνεί με τον χαρα¬ 


κτηρισμό του κτιρίου με τον αύλειο χώρο του και τον αυλότοιχο που τον 
περιβάλλει ως διατηρητέων, αποφασίζουμε: 

1. Χαρακτηρίζουμε ως διατηρητέα το κτίριο και ο αύλειος χώρος 
του, με τον αυλότοιχο με τα παραδοσιακά στοιχεία που τον περιβάλλει, 
που ευρίσκονται στον οικισμό Μεσότοπος της νήσου Λέσβου, φερόμενα 
ως ιδιοκτησία Χριστίνας Κοντέλλη, όπως φαίνονται σημειωμένα στο το¬ 
πογραφικό διάγραμμα σε κλίμακα 1:100, που θεωρήθηκε από την 
Προϊσταμένη του Τμήματος Πολιτιστικής Ανάπτυξης της Δ/νσης Περι¬ 
φερειακής Ανάπτυξης του Υπουργείου Αιγαίου με την αριθ. 5315/92 
πράξη της και που συνοπτικό του αντίτυπο δημοσιεύεται με την πα¬ 
ρούσα απόφαση, διότι πρόκειται για χτίριο με αξιόλογα χαρακτηριστικά 
παραδοσιακά στοιχεία που αντιπροσωπεύουν την μορφή των κατα¬ 
σκευών της κατηγορίας αυτής, με ιδιαίτερο αρχιτεκτονικό και μορφολο- 
γικό ενδιαφέρον, το οποίο περιβάλλεται από αύλειο χώρο ο οποίος περι¬ 
κλείεται από χαρακτηριστικό παραδοσιακό λιθόκτιστο αυλότοιχο με 
πολύ αξιόλογα παραδοσιακά αρχιτεκτονικά και μορφολογικά στοιχεία. 

2. Στα χαρακτηριζόμενα ως διατηρητέα κτίριο και αύλειο χώρο του 
με τον αυλότοιχο με τα παραδοσιακά στοιχεία που τον περιβάλλει απα¬ 
γορεύεται κάθε αφαίρεση, αλλοίωση ή καταστροφή των επιμέρους αρχι¬ 
τεκτονικών και διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση, η αλλαγή 
χρήσεως καθώς και επεμβάσεις, για λόγους λειτουργικούς, εφόσον δεν 
αλλοιώνεται ο αρχιτεκτονικός χαρακτήρας των χαρακτηριζομένων ως 
διατηρητέων κτιρίου, αυλείου χώρου του και του αυλότοιχου με τα πα¬ 
ραδοσιακά στοιχεία που τον περιβάλλει. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των χώρων του κτιρίου μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

5. Για οποιαδήποτε οικοδομική εργασία στο εξωτερικό και εσωτερικό 
του χαρακτηριζομένου ως διατηρητέου κτιρίου, του περιβάλλοντος χώ¬ 
ρου του και του αυλότοιχου με τα χαρακτηριστικά στοιχεία που τον πε¬ 
ριβάλλει απαιτείται η έγκριση της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από της δημοσιεύσεώς 
της στην Εφημερίδα της Κυβερνήσεως. 

Η απόφαση αυτή, με το τοπογραφικό διάγραμμα που τη συνοδεύει, 
να δημοσιευθεί στην Εφημερίδα της Κυβερνήσεως. 

Μυτιλήνη, 27 Αυγούστου 1992 

ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

